ນາຍົກຣັຖມຸນຕີໄທ ບໍ່ຍອມປະຕິບັດຕາມຄຳຮຽກຮ້ອງ ຂອງພວກຕໍ່ຕ້ານຣັຖບານ
ຂ່າວອື່ນໆ: ທູດພິເສດສະຫະຣັດ ເດີນທາງໄປຮອດອິນໂດເນ ເຊັຍ; ລູກຊາຍ ນາຍໂອຊາມາບິນລາເດັນ ກ່າວຫາອິຣ່ານ ວ່າຄຸມຂັງແລະທຸບຕີສະມາຊິກຄອບຄົວຂອງຕົນ; ທີ່ປຶ
#4CN-014 ສະຫະຣັດແລະອີສຣາແອນ ເຈົ້າໜ້າທ່ີຂັ້ນອາວຸໂສທ່ານນຶ່ງຂອງສະຫະຣັດ ກ່າວວ່າແຜນການຂອງ ອີສຣາແອນທ່ີຈະສ້າງບ້ານເຮືອນຂຶ້ນຕື່ມ ໃສ່ເຂດກ້ຳຕາເວັນອອກຂອງນະຄອນ Jerusalem ທ່ີເປັນບັນຫາໂຕ້ແຍ່ງກັນນັ້ນ ປາກົດວ່າໄດ້ມີການຄຳນວນກັນໄວ້ກ່ອນເພື່ອສ້າງຄວາມເສັຍຫາຍໃຫ້ແກ່ຄວາມພະ ຍາຍາມ ໃນການຮື້ຟື້ນການເຈຣະຈາສັນຕິພາບລະຫວ່າງອີສຣາແອນແລະປາເລສໄຕນ໌ ຄືນມາໃໝ່ນັ້ນ ທ່ານ David Axelrod ທ່ີປຶກສາປະຈຳປະທານາທິບໍດີປະນາມແຜນ ການກໍ່ສ້າງບ້ານເຮືອນໃໝ່ຄັ້ງຫລ້າສຸດຂອງອີສຣາແອນໃນວັນອາທິດ ວານນີ້ວ່າ ເປັນການຢຽດຢາມແລະທຳລາຍ ກະຊວງພາຍໃນຂອງອີສຣາແອນໄດ້ປະກາດຂ່າວການອະນຸມັດໂຄງການກໍ່ສ້າງດັ່ງກ່າວ ໃນສັບປະດາແລ້ວນີ້ ໃນເວລາທ່ີຮອງປະທານາທິ ບໍດີສະຫະ ທ່ານJoeBiden ກຳລັງທຳການຢ້ຽມຢາມຢູ່ໃນຂົງເຂດເພື່ອເກັ້ຍກ່ອມໃຫ້ອີສຣາແອນແລະປາເລສໄຕນ໌ ເລີ້ມຕົ້ນທຳການເຈຣະ ຈາສັນຕິພາບກັນໂດຍທາງອ້ອມພາຍໃຕ້ການໄກ່ເກັ່ຍຂອງສະຫະຣັດ ທ່ານ Biden ໄດ້ປະນາມແຜນການຂອງອີສຣາແອນເຊັ່ນກັນ ພວກປາເລສໄຕນ໌ ຢາກໄດ້ເຂດກ້ຳຕາເວັນອອກຂອງJerusalem ເປັນນະຄອນຫລວງຂອງປະເທດຂອງຕົນໃນອະນາຄົດ ແລະຢືນຢັດ ໃຫ້ອີສຣາແອນລົບລ້າງແຜນການທີ່ຈະກໍ່ສ້າງເຮືອນຫ້ອງແຖວໃໝ່ ຕື່ມອີກ 1600 ຫ້ອງ ສຳລັບໃຫ້ຊາວຢີວອາໃສຢູ່ໃນເຂດນັ້ນ ສື່ມວນຊົນອີສຣາແອນກ່າວວ່າ ທາງຣັຖບານກຸງວໍຊິງຕັນກໍຮຽກຮ້ອງ ໃຫ້ອີສຣາແອນ ລົບລ້າງແຜນການດັ່ງກ່າວເຊັ່ນກັນ ອີສແອນອ້າງວ່າ ນະຄອນ Jerusalem ທັງໝົດເປັນນະຄອນຫລວງ ຂອງຕົນທ່ີແບ່ງແຍກບໍ່ໄດ້ ແລະຜ່ານມາ ກໍໄດ້ປະຕິເສດຕໍ່ຄຳຮຽກຮ້ອງຂອງນາໆຊາດເພື່ອໃຫ້ຕົນຢຸດເຊົາກໍ່ສ້າງບ້ານເຮືອນໃນເຂດຕາເວັນອອກຂອງ Jerusalem ນັ້ນ #5CN-004ຄວາມວຸ້ນວາຍທ່ີເມັກຊິໂກ ຣັຖບານສະຫະຣັດອາເມຣິກາ ກ່າວວ່າ ຕົນມີຄວາມໂກດແຄ້ນຢ່າງທີ່ສຸດນຳການເຂັ່ນຂ້າປະຊາຊົນ 3 ຄົນທ່ີພົວພັນກັບສະຖານກົງສູນຂອງສະຫະຣັດຢູ່ໃນເມືອງຊາຍແດນCiudad Juarez ຂອງເມັກຊິໂກ ທ່ີປະສົບກັບບັນຫາຢາເສບຕິດນັ້ນ ບັນດາເຈົ້າໜ້າທ່ີກ່າວວ່າພະນັກງານ ປະຈຳສະຖານກົງສູນສະຫະຣັດຄົນນຶ່ງ ພ້ອມທັງສາມີຂອງນາງ ຊຶ່ງຖືສັນຊາດອາເມຣິກາທັງສອງຄົນ ໄດ້ຖືກຄົນຮ້າຍທ່ີຂັບລົດກາຍມາຍິງຕາຍໃນວັນເສົາມື້ກ່ອນນີ້ ລູກ ນ້ອຍຄົນນຶ່ງຂອງຜົວເມັຍຄູ່ນີ້ ກໍຢູ່ໃນລົດນຳເຂົາເຈົ້າເວລາເກີດເຫດນັ້ນແຕ່ບໍ່ໄດ້ຮັບບາດເຈັບ ໃນການຍິງກັນຢູ່ບ່ອນນຶ່ງຕ່າງຫາກ ພວກມືປືນໄດ້ຍິງຜົວຂອງແມ່ຍິງເມັກຊິກັນຄົນນຶ່ງ ທ່ີເປັນພນັກງານປະຈຳກົງສູນຂອງສະຫະຣັດ ຕາຍເຊັ່ນກັນ ແລະເດັກນ້ອຍ2 ຄົນໄດ້ຮັບບາດເຈັບ ບັນດາເຈົ້າໜ້າທ່ີກ່າວວ່າ ເຂົາເຈົ້າເຊື່ອວ່າພວກກຸ່ມຄ້າຢາເສບຕິດ ຢູ່ເບື້ອງຫລັງຂອງການສັງຫານເຫລົ່ານີ້ ທຳນຽບຂາວ ກ່າວວ່າ ປະທານາທິບໍດີບາຣັກໂອບາມາແຫ່ງສະຫະຣັດ ມີຄວາມໂກດແຄ້ນຢ່າງທີ່ສຸດ ນຳການສັງຫານໂຫດເຫລົ່ານີ້ແລະໃຫ້ຄຳໝັ້ນສັນຍາທ່ີຈະໃຫ້ການຮ່ວມມື ກັບພວກເຈົ້າໜ້າປະຕິບັດກົດໝາຍ ຂອງເມັກຊິໂກໃນການຕາມລ່າພວກມືປືນນັ້ນ